Lääketieteen opiskelijoiden viransijaisuuskelpoisuus on määritelty valtioneuvoston asetuksissa terveydenhuollon ammattihenkilöistä annetun asetuksen muuttamisesta (377/2011 ja 104/2008). Asiaa valvovana viranomaisena toimii Sosiaali- ja terveysalan lupa- ja valvontavirasto Valvira.3 § Lääketieteen opiskelijan toimiminen laillistetun lääkärin tehtävässäLääketieteen opiskelija, joka on suorittanut hyväksytysti yliopistojen tutkinnoista annetussa valtioneuvoston asetuksessa (794/2004) tarkoitetut, vähintään viiteen ensimmäiseen opintovuoteen kuuluvat opinnot ja jolla on suoritettujen opintojen perusteella riittävät edellytykset kyseisen tehtävän hoitamiseen, voi tilapäisesti toimia lääkärin tehtävässä, mukaan lukien päivystys, laillistetun lääkärin johdon ja valvonnan alaisena potilaan asemasta ja oikeuksista annetun lain (785/1992) 2 §:n 4 kohdassa tarkoitetussa terveyden-huollon toimintayksikössä tai sosiaalihuoltolain (710/1982) 24 §:ssä tarkoitettua laitoshuoltoa antavassa sosiaalihuollon toimintayksikössä.Lääketieteen opiskelija, joka on suorittanut hyväksytysti 1 momentissa mainitussa asetuksessa tarkoitetut, vähintään neljään ensimmäiseen opintovuoteen kuuluvat opinnot ja ne lääkärin peruskoulutukseen kuuluvat sen erikoisalan opintojaksot, johon kuuluvissa tehtävissä hän aikoo toimia, ja jolla on suoritettujen opintojen perusteella riittävät edellytykset kyseisen tehtävän hoitamiseen, voi toimia lääkärin tehtävässä laillistetun lääkärin johdon ja valvonnan alaisena erikoissairaanhoidon toimintayksikössä tai terveyskeskuksen vuode-osastolla. Päivystävän lääkärin tehtävässä toimimisen edellytyksenä on lisäksi, että hänellä on laillistetun lääkärin välitön johto ja valvonta.Tämä tarkoittaa kaikkien viiden / neljän opintovuoden opintojaksojen suorittamista tentteineen sekä ao. erikoisalaan kuuluvien opintojen suorittamista. On myös huomioitava, että kyse on tilapäisestä työskentelystä.Lisäksi asetus säätelee viransijaisuuskelpoisuutta seuraavasti:3 e § Laillistetun ammattihenkilön tehtävässä toimimisen rajoitusEdellä 3 ja 3 a–3 d §:ssä tarkoitetuilla opiskelijoilla ei ole oikeutta toimia tilapäisesti laillistetun ammattihenkilön tehtävässä enää sen jälkeen, kun opintojen aloittamisesta on kulunut yli kymmenen vuotta.Tämä rajaa sijaisuuksia niin, että yli kymmenen vuotta lääketiedettä opiskelleet eivät enää voi toimia lääkärin tehtävissä ennen kuin ovat suorittaneet LL-tutkinnon.Lisäksi Valvira huomauttaa seuraavaa:”Henkilö ei ole enää opiskelija, jos opinnot ovat jääneet kesken ja hän ei enää ole oppilaitoksessa kirjoilla.””Henkilön tulee olla aktiivinen opiskelija voidakseen toimia tilapäisesti laillistetun ammattihenkilön tehtävissä. Ollakseen aktiivinen opiskelija, henkilön tulee olla ilmoittautuneena läsnä olevaksi yliopistoon.””Opintonsa keskeyttäneiksi opiskelijoiksi katsotaan kaikki yliopistoon poissaolevaksi ilmoittautuneet opiskelijat.” KYS:n virkojen hoitamisesta lukukausien aikana on KYS:n sairaalahallitus päättänyt mm. seuraavaa:• määräyksiä apulaislääkärien toimien hoitamiseen voidaan opiskelijoille antaa vain poikkeustapauksissa• määräykset ovat puolipäivätoimisia, enintään kuukaudeksi eikä sama opiskelija voi saada määräystä kuin kerran saman lukuvuoden aikana.Lisäksi on vakiintunut käytäntö, että em. toimien hoitamiseen pitää opiskelijan aina saada myös lukuvuoden koordinaattorin hyväksyminen.